আয়রন হর্স (কবিতা)
আয়রন হর্স অ্যালেন গিন্সবার্গের রচিত কবিতা। পদ্যটি ১৯৬০-এর দশকের মাঝামাঝি থেকে শেষ পর্যন্ত লেখা তাঁর দ্য ফল অফ আমেরিকা: পোয়েমস অফ দিজ স্টেটস- এর একটি গুরুত্বপূর্ণ অংশ। কবিতাটি কানাডার টরন্টোর কোচ হাউস প্রেস হতে ১৯৭৩ সালের জানুয়ারিতে প্রথম প্রকাশিত হয়েছিল। এছাড়াও একইবছর জার্মানির গটিংজেন হতে উডো ব্রেগারের এক্সপান্ডেড মিডিয়া এডিশন্স হতে ইউরোপীয় পাঠকদের জন্য প্রকাশিত হয়। প্রথম আমেরিকান সংস্করণটি ১৯৭৪ সালে সান ফ্রান্সিসকো'র সিটি লাইট বুকস্টোর হতে পুস্তিকা আকারে প্রকাশিত হয়।